موٙأ بوٙیی کئ زوٙن بألوٙچی دۊ گئل لئزڤ أصلی دارە: أفتوزأنوٙن، یا شومال أفتوزأنوٙن، و أفتونئشین، یا ھارگە أفتونئشین، دوبیشتئر بألوٙچیا ھان د سئ تا ڤولات ئیران، پاکئستان و أفغانئستان و زئشتگە ئی خألک ھا د یئ گئل راساگە گأپ و فئرە و گأرم و پارئ یی د ڤئنوٙ ھان د ڤولاتیایی تئر چی تورکأمأنئستان و سوٙدان و تانزانیا و کول نوفوٙس بألوٙچیا دونیا 20 مئلیوٙن کأسە، کئ بیشتئر ڤئنوٙ ھان د ڤولاتیا ئیران، پاکئستان و أفغانئستان. ڤألی نأبوٙە بوٙیی کئ شومارە نوفوٙس بألوٙچیا ھئ چئنی راست بوٙە. ألڤأت پارە یی د بألوٙچیا ھان د ڤولاتیا عأرأڤی چارقئر باریک ئو فارس و ڤولاتیا چی میناڤە ئسکاندیناڤی چی سوٙئد و نورڤئج کئ ئی دأسدە د بألوٙچیا سی کاریا سیاسی و جأنیاری مال دئبار بیینە. بألوٙچیا پاکئستان بیشتئر ھان د ڤولاتچە بألوٙچئستان و بألوٙچیا پاکئستان بیشتئر ھان د ڤئلایأتیا ھئلمأند و نیمروٙز و بألوٙچیا ئیران بیشتئر ھان د آستوٙن سیستان و بألوٙچئستان، کئرمان، خوراسان ھارگە، ھورموزگان و گولئستان.